पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश व क्षेत्र में कोरोना संक्रमित मरीजों की लगातार बढ़ रही संख्या पर अंकुश लगाने के लिए सरकार व प्रशासन की तरफ से अपनी तरफ से पूरे प्रयास किए जा रहे है। जिसके चलते प्रदेश के 9 जिलों में सरकार की तरफ से सोमवार तक लॉकडाउन भी लगा दिया है। ऐसे में महेंद्रगढ़ जिले के गांव आकोदा के बस स्टैंड पर स्थित मार्केट के दुकानदारों ने भी सर्वसम्मति से निर्णय लेकर दो दिनों तक जरूरी वस्तुओं को छोड़कर सभी प्रतिष्ठान बंद रखने का निर्णय लिया है।
जिसके चलते शनिवार को बस स्टैंड के आस-पास सभी दुकानें पूर्ण रूप से बंद रही। दुकानदार अनिल, महिपाल, विक्रम, मोहर सिंह, दीपक, बीरेंद्र आदि ने बताया कि इस महामारी को फैलने से रोकने के लिए सभी का सहयोग जरूरी है। महामारी को देखते हुए सभी दुकानदारों ने शनिवार व रविवार को दो दिनों तक जरूरी सामान की दुकानों को छोड़कर सभी प्रतिष्ठान बंद करने का निर्णय लिया था। वहीं दुकान पर खरीददारी के लिए आने वाले उपभोक्ताओं को भी मास्क लगाने व सोशल डिस्टेंस के नियमों का पालन करने के लिए जागरूक किया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn